stanford-oval/wikipedia huggingface dataset:
פיאצה נאבונה

| --- | --- |

 מידע כללי
 אורך:  275 מטר
 רוחב:  106 מטר
 שטח:  29,150 מ"ר
 מיקום
 עיר:  רומא
 רובע:  פאריונה
 רחובות מסתעפים:  Corsia Agonale, Via di Santa Maria dell'anima
 מפגשים עיקריים:  קורסו דל רינשימנטו
 אתרים:  מזרקות ארבע הנהרות, נפטון, והמורי
 קואורדינטות:  41°53′56″N 12°28′23″E﻿ / ﻿41.898982°N 12.473144°E﻿ / 41.898982; 12.473144
  מפת מיקום  מפה מפורטת  he  he tabBackground:;tabBorder:#aaa;defaultTab:0;
 
פיאצה נאבונה (באיטלקית: Piazza Navona) היא כיכר מרכזית עם יצירות ובניינים בסגנון הבארוק, בליבו של האזור התיירותי של רומא. את הכיכר תכנן ברניני, מהאדריכלים המובילים בתקופתו, עבור משפחת האפיפיור אינוקנטיוס העשירי. הכיכר נבנתה על הריסות אצטדיון דומיטיאנוס מהמאה הראשונה.
ליד הכיכר הוצב פסקינו, הראשון בין הפסלים המדברים של רומא.
מיקום הכיכר

פיאצה נאבונה מצויה במיקום מרכזי ברומא. היא במרחק של דקות הליכה סופרות מפאלאצו מדאמה ברומא (אנ'), בו שוכן הסנאט של איטליה (הבית העליון של הפרלמנט האיטלקי). באותו הכיוון נמצאים גם פיאצה דלה רוטונדה והפנתאון. הפיאצה קרובה גם לנהר הטיבר. הכיכר פנימית (כלומר, מוקפת בבניינים), וגובלת ישירות ברחוב ויה די פסקואינו (Via di Pasquino) בלבד, בצידה הדרומי. הרחובות והסמטאות האחרים הגובלים בפיאצה מקושרים אליה ברחובות קטנים ובסמטאות, ואלו הם: קורסו דל רינשימנטו (Corso del Rinascimento)-המתחבר לכיכר באמצעות סמטת קורסיה אגונלה (Corsia Agonale), ויה די סנטה מריה דל'אנימה (Via di Santa Maria dell'anima)-המתחבר באמצעות סמטת ויה די ס. אנייזה אין אגונה (Via di S.Agnes in Agone), ו-ויה אגונלה (Via Agonale)-המחבר את הפיאצה בצד הצפוני, עם כיכר Piazza di Tor Sanguinga.
היסטוריה

הכיכר החלה את ימיה כאצטדיון לאירועי ספורט אתלטיים בסגנון יווני, שבנה הקיסר דומיטיאנוס בשנת 86 לספירה. האצטדיון תוכנן לכ-30,000 אלף צופים. שמה של הכיכר הוא שיבוש של השם העתיק שהיה סירקוס אגונליס (ארנה לתחרויות), שבחלוף הזמן השתבש ל-אבונה, ולבסוף לנאבונה, שמה הנוכחי. עם שקיעתה של האימפריה הרומית ננטש גם האצטדיון. בימי הביניים החלו לצוץ במקום מבנים קטנים, בתי הארחה ודוכנים. האצטדיון עדיין שימש גם ליעודו המקורי, ונערכו תחרויות של אבירים. מהמחצית השנייה של המאה ה-15, שימשה פיאצה נאבונה כשוק של ירקות ובשר, והיו בו דוכנים לממכר מוצרים שונים. בין השנים 1572 - 1585 נבנו שלוש מזרקות בהוראת האפיפיור גרגוריוס השלושה עשר, שסיפקו בין השאר מי שתייה לבני אדם ולחיות שהגיעו לשוק שהתקיים במקום. השינוי הגדול בכיכר החל בהוראת האפיפיור אינוקנטיוס העשירי, הנחה את אמן והפסל ברניני, לבנות את מזרקת ארבע הנהרות, לקראת חגיגות היובל ב-1650. מאז החלה בכיכר בניה ששכללה הוספת מזרקות, כנסיות וארמונות, אשר הביאה את פיאצה נאבונה לצורה והאופי הנוכחיים.
מבנה הכיכר, המזרקות והבניינים

צורת הכיכר היא של מלבן ארוך אך מעוגל בקצותיו, כשל זירת מרוצים שעל חורבותיה הוקמה. בכיכר מוצבות שלוש מזרקות, וסביבה בניינים שחלקם תוכננו בידיי אדריכלים ידועים. יש הסבורים, שזו הכיכר היפה ביותר ברומא.
מזרקת ארבע הנהרות - מזרקת ארבעת הנהרות ניצבת בלב הכיכר, במקום הבולט ביותר. בלב המזרקה ניצב אובליסק מצרי וסביבו פיסל ג'ובאני לורנצו ברניני ארבע דמויות, המייצגות ארבע נהרות גדולים בכל אחת מהיבשות שהיו מוכרות באותה התקופה. דמות הנילוס באפריקה, דמות הדנובה באירופה, דמות של ריו דה לה פלאטה ביבשת אמריקה, ודמות נהר הגנגס מייצג את יבשת אסיה.
מזרקת המורי - המזרקה הממוקמת בצד הדרומי של הכיכר, תוכננה על ידי ג'אקומו דלה פורטה (אנ'), שופצה מאוחר יותר על ידי ברניני ושונתה שוב ב-1874 בידיי לואיג'י אמיצ'י. הדמות המרכזית שברניני עיצב נקראת בטעות "המורי" (השחור), כפי הנראה עקב תווי פניה.
מזרקת נפטון - מזרקת נפטון מצויה בצידה הצפוני של הכיכר. במקור המזרקה נבנתה כמזרקה בלבד ב-1572, ללא פסלים, על-ידי ג'אקומו דלה פורטה, בהוראת האפיפיור גרגוריוס השלושה עשר. הפסלים נוספו רק ב-1873 כהחלטה של עיריית רומא, לאחר שקוימה תחרות בין אומנים. בעבר כונתה "מזרקת בוני הקומקומים". הפסל המרכזי מתאר את נפטון, הנלחם בתמנון ענק. דמויות נוספות במזרקה הן קופידונים, דמויות נשיות, דולפינים ועוד.
כנסיית אגנס הקדושה בייסורים - באיטליקית סנט'אנייזה אין אגונה. הכנסייה הבארוקית נבנתה בתכנונו של פרנצ'סקו בורומיני, במינוי של האפיפיור אינוקנטוס העשירי, לאחר שהחליף אדריכלים קודמים שמונו לתפקיד. מסופר, כי באתר הומתה אגנס (אנייזה) הקדושה, שעל שמה הכנסייה. לפי מסופר, ששערה של הקדושה צמח פלאים על פני כל גופה כשצוותה להתפשט - כדי שצניעותה לא תיפגע. פסלה מוצב בחזית הכנסייה ופסל נוסף בתוכה.
ארמון פמפילי - עם היבחרו לאפיפור אינוקנטיוס העשירי לבית פמפילי, נתן מתנות רבות למשפחתו. במיוחד לגיסתו אולימפיה, שהתגוררה בארמון פמפילי (אנ') המפואר בפיאצה נאבונה. הארמון ניצב בחלק הצפוני של הכיכר, בערך מול מזרקת נפטון.
הפסל המדבר פסקינו - פסקינו הוא הראשון מששת הפסלים המדברים של רומא. הפסלים המדברים היו מוסד של תלונות אנונימיות נגד השלטונות. פסקינו ניצב קרוב מאד לפיאצה נאבונה, ברחוב הנקרא על שמו, רחוב פסקינו - Via di Pasquino הגובל בצידה הדרומי של הכיכר.
בתי קפה ומסעדות - צידו הפנימי של הכיכר מלא בבתי קפה רבים ובמסעדות. תושבי רומא וגם תיירים יושבים בהם ביום, ובאווירה רומנטית בערב ובלילה, לאור נרות ועששיות.
פיאצה נאבונה ואומנות

בכיכר זו שר ב-1958 מריו לנצה את שירו המפורסם "להתראות רומא" ("Arrivederci Roma") בסרט שבע הגבעות של רומא.
בספרו של דן בראון "מלאכים ושדים", דמות הרשע נלחם בגיבור הספר רוברט לנגדון, בתוך מימיי מזרקת ארבע הנהרות. בשנת 2009 הפכה עלילת הספר לסרט הוליווד "מלאכים ושדים", בכיכובו של טום הנקס. הכיכר נזכרת גם בספרה של אליזבת גילברט "לאכול, להתפלל, לאהוב". גם ספר זה הפך לסרט ב-2010 . פיאצה נאבונה שימשה כאחד מאתרי ההסרטה של הסרט "הכישרון של מר ריפלי", בכיכובו של מאט דיימון. בסרט "אתמול, היום ומחר" (1964), אחת הדמויות שגולמו על ידי סופיה לורן מתגוררת בפיאצה נאבונה. בפיאצה הוסרטו קטעים מסרט המתח "מתנקש אמריקאי" (2017)
לא מעט אנשים מפורסמים ביקרו בכיכר נאבונה, להנאה או לעבודה. ביניהם אינוקנטיוס העשירי, שהנחיותיו הביאו חלקים גדולים מהכיכר לצורתם הנוכחית, גתה בעת סיורו באיטליה, צ'ארלס דיקנס והנרי ג'יימס. מחברי הספרים שעלילתם נוגעת בפיאצה, דן בראון ואליזבת גילברט ביקרו בכיכר כחלק מכתיבת הספרים.
היריבות בורומיני - ברניני. בין שני האומנים המפורסמים שעיצבו את פני פיאצה נאבונה הייתה יריבות ידועה, מרה וגלויה. רבים ממומחי האומנות סבורים, שתנועת ידו של דמות נהר הריו דלה פלטה שפיסל ברניני, היא תנועה מגונה אל מול כנסיית סנט'אנייזה אין אגונה, הבנויה מולה במרחק של מטרים ספורים. כן מסופר, שפני דמות נהר הנילוס מכוסים, כדי שלא יראה את זוועות תכנון הכנסייה של בורומיני.
תחבורה

לכיכר מגיעים קווי אוטובוס רבים: 64,190F, 492, 46, 62, 81, N46, N98, 30, 70, N70, 87, C3, 40, N201. הכיכר עצמה הנה אזור להולכי רגל בלבד, ותחנות האוטובוס מצויות ברחובות הסמוכים.
מטרו: לקו הירוק (C), יש תחנה בקרבת הפנתאון ופיאצה דלה רוטונדה, במרחק הליכה קצר.
הליכה רגלית: פיאצה נאבונה מצויה בלב רומא, ובטווח הליכה קצרה ונינוחה מפלאצו מדאמה, מהפנתאון, מנהר הטיבר ומבית המשפט העליון. ההליכה ארוכה מעט יותר, אך אינה ארוכה מדי למזרקת טרווי, לרחוב ויה דל קורסו, ולקמפו די פיורי.
ראו גם

פיאצה דלה רוטונדה
הפנתיאון
קמפו די פיורי
מזרקת טרווי
המדרגות הספרדיות
גלריה

פיאצה נאבונה במבט דרומה.
מזרקת נפטון בלילה.
תמונת לילה של כנסיית סנט'אנייזה אין אגונה, והאובליסק שבמרכז מזרקת ארבע הנהרות.
האובליסק ומזרקת ארבע הנהרות.
הכיכר מלאה ברוב שעות היום והערב בתיירים, יושבי בתי קפה, רוכלים, ותושבי רומא.
ציירם ורוכלי תמונות בפעולה, בפיאצה נאבונה.
הערות שוליים

↑  ג'ים ג'פסון, רומא, ישראל: כנרת, 1997, עמ' 71, 121
↑  Anna Maria Liberati and Fabio Bourbon, ANCIENT ROME HISTORY OF CIVILIZATION THAT RULED THE WORLD, Verceli, Italy: White Star, עמ' 74
↑  Giuseppe Gangi, ROME THEN and NOW IN OVERLAY, ROMA: C&G EDITRICE, עמ' Chapt. 22
↑  The Stadium of Domitian | Super Savvy Travelers, LLC, ‏2018-02-13 (באנגלית אמריקאית)
1 2  A brief history of Piazza Navona | Northleg, en.northleg.com
↑  Egidio Finamore, ROME AND THE VATICAN, Rimini, עמ' 11
1 2  מדריך EYEWITNESS רומא, נתניה: שטיינהרט - קציר, 2011, עמ' 117 - 121
↑  Bernini's Fountain Of The Four Rivers (Piazza Navona), rome.info (באנגלית אמריקאית)
↑  מסע אחר רומא – גיליון מיוחד, תל-אביב: גיל אל-עמי, 2002, עמ' 106
↑  Tony, Fountain of Neptune - Piazza Navona, Rome, Travel Through Italy, ‏2014-03-29 (באנגלית אמריקאית)
↑  Fontana del Nettuno, Piazza Navona Piazza Navona 41° 53' 57 2532" N, 12° 28' 22 0764" E, Fontana del Nettuno - Neptune Fountain, Turismo Roma, ‏2019-01-12 (באנגלית)
↑  מגלים מסלול – כנסיית סנט'אנייזה אין אגונה (Sant'Agnese in Agone)
↑  מלאכים ושדים - דן בראון, באתר כנרת זמורה
↑  לאכול, להתפלל, לאהוב, באתר secblock.yit.co.il
↑  The Talented Mr. Ripley (1999) - Filming & production - IMDb (באנגלית אמריקאית), נבדק ב-2024-07-10
↑  Roma, Michael Keaton e Dylan O'Brien sul set a piazza Navona, Rainews, ‏2016-11-17 (ב־)
↑  Bernini vs Borromini: The rivalry became legend, EITCH BORROMINI, ‏2023-11-02 (ב־)
↑  How to get to Piazza Navona, Rome in Roma by bus, metro or train?, moovitapp.com, ‏2024-07-07 (ב־)
↑  Rome Metro Line C (green line), ArcheoRoma, ‏2023-02-13 (באנגלית)
|  רומא |
| --- | --- | --- |
| רובעי רומא | אסקווילינו • בורגו • צ'ליו • טסטאצ'יו • טרסטוורה • טרווי • לודוויזי • מונטי • רגולה • ריפה • סאלוסטיאנו • סן סבא • פראטי • סנט'אאוסטאקיו • סנטאנג'לו • פאריונה • פונטה • פיניה • קאסטרו פרטוריו • קולונה • קמפו מרציו • קמפיטלי |  |
| אתרים מרכזיים | קולוסיאום • מזרקת טרווי • כיכר ונציה • פיאצה דל פופולו • פיאצה נאבונה • פורום רומאנום • המדרגות הספרדיות • הפנתאון |  |
| כנסיות | הבזיליקות הפטריארכליות • בזיליקת סנטה מריה מג'ורה • בזיליקת יוחנן הקדוש בלטראנו • סנטה מריה דל פופולו • סנטה מריה סופרה מינרווה • בזיליקת פאולוס הקדוש מחוץ לחומות • סנטה מריה דיי מיראקולי וסנטה מריה אין מונטסאנטו |  |
| מוזיאונים | ארמון ברבריני • גלריה בורגזה • הגלריה הלאומית לאמנות מודרנית • הגלריה העירונית לאמנות מודרנית • המוזיאון היהודי של רומא • המוזיאון לתרבות הרומית • מוזיאוני הוותיקן • מוזיאון השואה • המוזיאונים הקפיטוליניים • קיוסטרו דל ברמנטה • MAXXI |  |
| הוותיקן | בזיליקת פטרוס הקדוש • הקפלה הסיסטינית • טירת סנטאנג'לו |  |
| שבע גבעות רומא | גבעת האוונטין • גבעת אסקווילינו • גבעת וימינאליס • גבעת הפאלאטיום • גבעת הקווירינאליס • גבעת הקפיטולין • גבעת קאיליוס |  |
| אחר | נהר הטיבר • יהדות רומא • אי הטיבר • כביש הטבעת של רומא • ספיינצה – אוניברסיטת רומא |  |
פורטל רומא
| --- | --- |
בקרת זהויות :  NLI: 987007553835805171  BNE: XX4987224  GND: 4264844-0  LCCN: sh93001989  VIAF: 315530746   WorldCat (עם VIAF): 315530746
עקיבא לוינסקי

עקיבא לוינסקי
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
עקיבא לוינסקי (9 ביוני 1918 - 18 באוגוסט 2000) היה פעיל בארגון עליית הנוער באירופה שלאחר מלחמת העולם השנייה ובהמשך חבר במוסד למודיעין ולתפקידים מיוחדים. כיהן כמנכ"ל בנק הפועלים, שימש כגזבר הסוכנות היהודית והיה מועמד לתפקיד יו"ר הארגון.
ביוגרפיה

לוינסקי נולד ב-1918 בז'נבה שבשווייץ למנדל ומרים לוינסקי. עלה ארצה בגפו בדצמבר 1934 וב-1938 היה בין מייסדי קיבוץ מעיין צבי (בו חי עד פטירתו).
ביוגרפיה > הפעילות ב"עליית הנוער"

בהיותו בארץ היה פעיל בארגון ההגנה וב-1934 מונה כחבר, מטעם ארגון עליית הנוער, ב"משלחת הארץ ישראלית באיסטנבול" שיצאה לאירופה מטעם ועד ההצלה של הסוכנות היהודית. מטרתה של המשלחת הייתה לסייע ליהודים באירופה. עם סיום מלחמת העולם השנייה המשיך לוינסקי לפעול מטעם "עליית הנוער" וארגן את שליחי הארגון למדינות אירופה ממקום מושבו בז'נבה שבשוויץ.
בשלהי שנות ה-40 הצטרף למוסד, כמנכ"ל הארגון וכראש המחלקה הכלכלית, ושירת תחת פיקודו של ראובן שילוח. בתקופתו פעל לשיפור המודיעין ברוסיה ולהקמת ארגון נתיב ולגיוסם לארגון של שאול אביגור ושייקה דן. בין השאר פעל גם בצפון אפריקה (לחיזוק התנועה הציונית שם) ובהודו (לפתיחת המשרד הראשון של ארגון עליית הנוער).
ביוגרפיה > בנק הפועלים

בשנות ה-60 מונה למנכ"ל בנק הפועלים תפקיד אותו מילא כ-20 שנה. כמו כן היה חבר דירקטוריון הבנק.
ביוגרפיה > הסוכנות היהודית

ב-1979 מונה לוינסקי לגזבר הסוכנות היהודית מטעם המערך ושירת תחת היו"ר אריה דולצ'ין. בתפקידו זה הצליח לחלץ את הארגון מחוב גדול שרבץ עליו על ידי קיצוץ משרות ושליחים. בתקופת שלטונו של מיכאיל גורבצ'וב ברוסיה נפגש לוינסקי עם בכירים רוסים ודן על פתיחת שערי המדינה ליציאת יהודים.
ב-1987 הגישה המפלגה, בראשות שמעון פרס, את מועמדותו של לוינסקי לתפקיד יו"ר הסוכנות. חברי הנהלת הסוכנות האמריקאים, בראשות יו"ר חבר הנאמנים ג'רלד הופברגר, התנגדו למינוי זה בטיעון שללוינסקי חסרה מנהיגות וכריזמה להוביל את הארגון. התנגדות זו הביאה לסכסוך בין "המערך" ומועצת "ההסתדרות הציונית" דבר שאילץ את המפלגה לשקול מחדש את מועמדותו של לוינסקי לתפקיד. בסופו של דבר הסיר לוינסקי את מועמדותו ושמחה דיניץ נבחר.
ביוגרפיה > תפקידים ציבוריים נוספים

יו"ר ארגון המכללות האזוריות. בתפקידו זה פעל לארגן את המכללות האזוריות תחת מרכז אחד.
יו"ר העמותה להנצחת זכרה של גולדה מאיר.
מראשי איחוד הקבוצות והקיבוצים.
מנכ"ל "ניר - בנק לפיתוח חקלאות"
חבר מועצת המנהלים של הקרן הקיימת.
חבר מועצת המנהלים של קרן המלגות של אוניברסיטת תל אביב.
חבר מועצת המנהלים של קרן המלגות של הטכניון - מכון טכנולוגי לישראל.
חבר מועצת המנהלים של קרן המלגות של המכון הישראלי לקולנוע.
יו"ר הוועד הפועל של אוניברסיטת חיפה (מ-1975).
מנהל קרן פרץ נפתלי.
יו"ר מועצת המנהלים של להקת ענבל
חבר הנהלת "המועצה לתרבות ולאומנות" (מ-1971)
חבר מועצת אוצר התיישבות היהודים
מזכיר קיבוץ מעיין צבי.
משפחתו

בתקופת פעילותו ב"עליית הנוער" נישא לוינסקי לרות (לבית רומלסבורג, ילידת 1920) ולזוג נולדו בן ובת. לאחר פטירתה של רות ב-1971 נישא בשנית. נפטר ב-2000 והובא למנוחות בבית הקברות של זכרון יעקב ליד קברה של אשתו הראשונה רות.
מאמריו

עקיבא לוינסקי, הגולה אינה "חוץ לארץ", דבר, 16 בינואר 1981
עקיבא לוינסקי, לעצור את הירידה עכשיו, מעריב, 12 ביולי 1987
לקריאה נוספת

נתן יונתן, בעוז ובענווה - עקיבא לוינסקי: קורותיו, הגותו ומעשיו, הוצאת מוסד ביאליק, 2001
הערות שוליים

↑  בתקופת שהותו, עם משפחתו, בשווייץ נולד בנו יגאל
↑  נבחרה הנהלת בנק הפועלים, דבר, 17 ביוני 1966
↑  התחרה על התפקיד מול שמחה דיניץ ויורם ארידור
↑  "העבודה" תתבע 3 תיקים מרכזיים בהנהלה הציונית, דבר, 11 בינואר 1978
↑  תמיכה גוברת בעקיבא לוינסקי לתפקיד גזבר הסוכנות, דבר, 13 בינואר 1978
↑  לוינסקי נבחר לגזבר הסוכנות, דבר, 28 במאי 1978
↑  דוד גולן ודן גלעדי, הבטיחו:השערים יפתחו, חדשות, 23 באוקטובר 1985
↑  מנחם רהט, לוינסקי, מועמד "העבודה" ליו"ר ההסתדרות הציונית, מעריב, 17 ביולי 1987
↑  מנחם רהט, התרגיל שהפתיע את עושי התרגיל, מעריב, 29 באוקטובר 1987
↑  מנחם רהט ואריה בנדר, ב"עבודה" מציעים מועמדים במקום לוינסקי ליו"ר ההסתדרות הציונית, מעריב, 29 באוקטובר 1987
↑  מנחם רהט ואריה בנדר, ראשי המגביות: לא רוצים את לוינסקי בשום תפקיד. העבודה: לא נחליף אותו, מעריב, 3 בנובמבר 1987, המשך
↑  יוסי ורטר, העבודה ביקשה סליחה והשתחררה מלוינסקי, חדשות, 27 בנובמבר 1987
↑  להערכת רבים ההתנגדות הייתה פוליטית ונבעה מאי תמיכתו של לוינסקי בהארכת תפקידו של הופברגר וכן מהחשד למעורבותו בפרשיות שנקשרו ליו"ר היוצא אריה דולצ'ין
↑  אחד המועמדים שנבחנו לתפקיד היה בנימין נתניהו. נתניהו החליט שלא להתמודד
↑  אושר תקציב אוניברסיטת חיפה, דבר, 14 במאי 1975
↑  יעקה העליון, למי צלצלו הענבלים ?, מעריב, 10 בספטמבר 1970
↑  הנהלה ציבורת ל"ענבל", דבר, 15 ביולי 1976
↑  הושלם אירגון המועצה לתרבות ואמנות, למרחב, 25 במרץ 1971
↑  מי ומי במועצת אוצר התיישבות היהודים, כותרת ראשית, 21 בינואר 1987
| --- | --- |
בקרת זהויות :  NLI: 987007441983005171  GND: 123687365  ISNI: 0000 0000 4312 379X  LCCN: no2002106252  VIAF: 23055667   WorldCat (עם VIAF): 23055667
מערב הבקאע

נפת מערב הבקאע (בערבית: قضاء البقاع الغربي, בתעתיק מדויק: קצ'אא' אלבקאע אלע'רבי) היא נפה מנהלתית במחוז אל-בקאע שבדרום לבנון. בירת המחוז היא העיר ג'וב ג'נין.
| --- | --- |

 מדינה:  לבנון לבנון
 מחוז:  אל-בקאע
 בירת הנפה:  ג'וב ג'נין
 שטח:  425 קמ"ר
 אוכלוסייה:  ‏
  ‑ בנפה:  56,000
 קואורדינטות:  33°37′35″N 35°47′03″E﻿ / ﻿33.6264°N 35.7841°E﻿ / 33.6264; 35.7841 
 אזור זמן:  UTC +2
 he
 
מרבית תושבי הנפה הם מוסלמים סונים, ולצידם חי מיעוט נוצרי ושיעי. תושבים רבים מהגרים מהמחוז לערים הגדולות בלבנון, דוגמת ביירות.
בהשוואה לאזורים אחרים, האזור לא נפגע בצורה קשה במהלך מלחמת האזרחים במדינה.
מבחינה גאוגרפית, הנפה גובלת ברכס מול הלבנון, שגובל בסוריה.
יישובים בנפה

פרק זה לוקה בחסר. אנא תרמו לוויקיפדיה ו.
ג'וב ג'נין – בירת הנפה
משע'רה (אנ')
עזה (ער')
קרעון (אנ') ואגם קרעון
כאמד א-לוז
סוחמור
חמארה (אנ')
א-סווירי (אנ')
ח'רבת קנפאר
לַאלַא (ער')
ליבאיא
סולטאן יעקוב
יוחמור (אנ')
עמיק וביצת עמיק
בעלול (ער')
אורנה הוזמן-בכור

| --- | --- |
אין תמונה חופשית
 לידה:  1969 (בת 55 בערך) תל אביב-יפו, ישראל 
 מדינה:  ישראל 
 
אורנה הוזמן בכור (נולדה ב-1969) היא מנהלת ישראלית, אשר שימשה כיו"ר דירקטוריון נמל אשדוד. קודם לכן שימשה כמנכ"לית של מספר משרדי ממשלה; ביניהם: משרד הפנים, משרד התשתיות הלאומיות, האנרגיה והמים, המשרד לשיתוף פעולה אזורי והמשרד לפיתוח הנגב והגליל. בתפקידיה הציבוריים היא ליוותה שנים רבות את חבר הכנסת והשר סילבן שלום בתפקידיו השונים.
ביוגרפיה

נולדה ב-1969 בשכונת מעוז אביב בעיר תל אביב ולמדה בבית הספר מגן ובתיכון ליידי דייוויס. הוזמן-בכור שירתה בחיל המודיעין. אורנה היא בעלת תואר ראשון במינהל עסקים מאוניברסיטת עמק התמזה (Thames Valley University, כיום אוניברסיטת מערב לונדון) ותואר שני EMBA במנהל עסקים מאוניברסיטת בר-אילן.
בשנת 1995 התחילה את דרכה הציבורית כעוזרת פרלמנטרית של ח"כ סילבן שלום. בשנת 1998 עבדה הוזמן-בכור במשרד המדע. בשנת 2001 שימשה כראש לשכת שר האוצר וב-2003 עד 2006 שימשה כראש לשכת שר החוץ. בשנת 2006 יצאה למגזר הפרטי ומונתה לסמנכ"לית הפיתוח העסקי של חברת גלעד קשרי ממשל ולובינג.
בשנת 2007 הקימה את חברת OHB שעסקה באסטרטגיה וקשרי ממשל. בשנת 2009 מונתה למנכ"לית המשרד לפיתוח הנגב והגליל, ובהמשך, בשנת 2011, מונתה להיות גם המנכ"לית של המשרד לשיתוף פעולה אזורי.
בשנת 2010 נבחרה הוזמן-בכור על ידי מגזין "גלובס" לאחת מ-40 המשפיעים עד גיל 40.‏
במסגרת תפקידה כמנכ"לית המשרד לפיתוח הנגב והגליל, קידמה הוזמן-בכור שתי ועדות בין-משרדיות שמטרתן להוביל שינויים בנגב ובגליל: ועדה שאחראית להקמת בית הספר לרפואה בצפת, שיהווה עוגן להקמת קריה אקדמאית ואוניברסיטה בגליל. הפרויקט אמור ליצור עוד כ-5000 מקומות עבודה בגליל, להביא לקליטה של אלפי משפחות צעירות והון אנושי איכותי ולשדרוג של בתי החולים ורמת ההשכלה באזור; ועדה שאחראית לקידום כפרי סטודנטים בנגב ובגליל. ועדה בין משרדית זו עוקבת ומסייעת בפיתוח, קידום ושיפור כפרי הסטודנטים שהוקמו בנגב ובגליל על ידי עמותת איילים.
פרויקטים נוספים שקידם המשרד לפיתוח הנגב והגליל הם הקמת מרכז הסברה לאומי בעלות של 18 מיליון שקלים, כחלק מתוכנית רחבה שמטרתה לספק מענה אזרחי למעבר בסיסי צה"ל לדרום, וכן פרויקטים להגדלת מספר הסטודנטים בנגב והגליל והקמת מרכזי צעירים. כמו כן פעלה הוזמן-בכור להגברת השתלבות נשים במגזר הציבורי, שלושת ראשי האגפים במשרד בתקופתה (פיתוח הנגב, פיתוח הגליל ואגף צעירים) היו נשים, והמשרד קידם פעילויות ופורומים לנשים בנגב ובגליל.
בין השנים 2013–2015 כיהנה כמנכ"לית משרד התשתיות הלאומיות, האנרגיה והמים. ובשנים 2015–2016 כיהנה כמנכ"לית משרד הפנים.
ביוני 2017 מונתה לתפקיד יו"ר דירקטוריון נמל אשדוד. בתפקיד זה שימשה במשך 2 קדנציות עד חודש מרץ 2023.
הערות שוליים

↑  שלומית לן, ‏אשת הסוד, באתר גלובס, 2 בנובמבר 2009
↑  לילך ויסמן, ‏אורנה הוזמן-בכור מונתה למנכ"לית משרד הפנים, באתר גלובס, 21 ביוני 2015
↑  מנכ"לית משרד הפנים פורשת מתפקידה, באתר ynet, 28 בספטמבר 2016
↑  נמל אשדוד: אורנה הוזמן בכור נבחרה פה אחד ע"י הדירקטוריון לתפקיד יו"ר, באתר פורט2פורט, ‏23 במרץ 2017
ראדו דראגושין

ראדו מאתיי דראגושין (ברומנית: Radu Matei Drăgușin; נולד ב-3 בפברואר 2002 בבוקרשט שברומניה) הוא כדורגלן רומני המשחק בעמדת הבלם בטוטנהאם מהפרמייר ליג ובנבחרת רומניה. יכול לשחק גם בעמדת המגן הימני.
קריירת מועדונים

דראגושין נולד בבוקרשט שברומניה ושיחק במספר מחלקות נוער מקומיות. בשנת 2018 עבר למחלקת הנוער של יובנטוס מהסרייה א'. ב-2 בדצמבר 2020 ערך את הופעת הבכורה שלו בקבוצה הבוגרת של המועדון, כשהחליף את מריך דמיראל בניצחון 0–3 על דינמו קייב במסגרת שלב הבתים של ליגת האלופות לעונת 2020/2021. ב-13 בדצמבר הוא ערך את הופעת הבכורה שלו בסרייה א', כשהחליף את מתייס דה ליכט בניצחון 1–3 על גנואה במסגרת המחזור ה-11 בליגה לעונת 2020/2021. זו הייתה הופעתו היחידה בעונה זו.
ב-31 באוגוסט 2021 הושאל לסמפדוריה לעונה אחת. ב-22 באוקטובר ערך את הופעתו הבכורה בקבוצה בניצחון 2–1 על ספציה. במדי סמפדוריה שיחק 14 הופעות בכל המסגרות.
ב-31 בינואר 2022 הסתיימה ההשאלה בטרם עת והוא הושאל לסלרניטנה עד לסוף העונה.
ב-14 ביולי 2022 הושאל לגנואה מהסרייה ב' כאשר בחוזה ההשאלה הוכנס סעיף רכישה אפשרית, שמומש ב-25 בינואר 2023. בסיום העונה העפילה גנואה לסרייה א'.
ב-11 בינואר 2024 חתם על חוזה לשש וחצי שנים בטוטנהאם הוטספר מהפרמייר ליג.
קריירה בינלאומית

דראגושין היה חלק מסגל נבחרת רומניה עד גיל 21 בטורניר אליפות אירופה עד גיל 21 בשנת 2021, וערך הופעה אחת בטורניר.
ב-25 במרץ 2022 ערך את הופעת הבכורה שלו בנבחרת רומניה הבוגרת, בהפסד 0–1 לנבחרת יוון במשחק ידידות.
נכלל בסגל נבחרת רומניה ליורו 2024. בטורניר עצמו היה בהרכב הפותח בכל ארבעת המשחקים של הנבחרת הרומנית והשלים 90 דקות בכל המשחקים, שלושה משחקים בשלב הבתים ואחד בשמינית הגמר שם הודחה הנבחרת בתבוסה 0–3 מול נבחרת הולנד.
תארים

קופה איטליה (1): 2020/21
הסופר קאפ האיטלקי (1): 2020
הערות שוליים

↑  La 18 ani, Radu Matei Drăgușin și-a făcut debutul la Juventus Torino, באתר Click, ‏ 3 בדצמבר 2020 (ברומנית)
↑  Ion Filip, Radu Drăgușin a fost cumpărat de Genoa pentru 6 milioane de euro, Prosport, ‏2023-01-20 (ברומנית)
↑  Drăgușin joins from Genoa, Tottenham Hotspur (באנגלית)
↑  Ryan DabbsContributions from Emanuel Rosu last updated, Romania Euro 2024 squad: Edward Iordanescu's full team, fourfourtwo.com, ‏2023-10-03 (באנגלית)
| נבחרת רומניה – יורו 2024 |
| --- | --- | --- |
|  1 ניצה •  2 ראציו •  3 דראגושין •  4 רוס •  5 נדלצ'ארו •  6 מ. מארין •  7 אליבק •  8 צ'יקלדאו •  9 פושקש •  10 סטאנצ'ו •   11 באנקו •  12 מולדובאן • 13 מיכאילה •  14 חאג'י • 15 בורקה • 16 טרנובאנו • 17 קומאן • 18 ר. מארין • 19 דראגוש • 20 מאן • 21 אולארו • 22 מוגוש • 23 סורסקו • 24 רקוביצאן • 25 בירליג'ה • 26 שוט • מאמן: יורדנסקו |  1 ניצה •  2 ראציו •  3 דראגושין •  4 רוס •  5 נדלצ'ארו •  6 מ. מארין •  7 אליבק •  8 צ'יקלדאו •  9 פושקש •  10 סטאנצ'ו •   11 באנקו •  12 מולדובאן • 13 מיכאילה •  14 חאג'י • 15 בורקה • 16 טרנובאנו • 17 קומאן • 18 ר. מארין • 19 דראגוש • 20 מאן • 21 אולארו • 22 מוגוש • 23 סורסקו • 24 רקוביצאן • 25 בירליג'ה • 26 שוט • מאמן: יורדנסקו | רומניה |
העברת כספים אלקטרונית

העברת כספים אלקטרונית (EFT - ראשי תיבות של Electronic Funds Transfer) היא פעילות של העברת כספים ממשלם למקבל בצורה אלקטרונית, באמצעות תקשורת בין מערכות מידע, ללא העברה פיזית של ניירת. במשמעות רחבה יותר נכללת במושג זה גם העברת כספים באמצעות כרטיס אשראי או כרטיס חיוב אחר, שאין בה מעורבות של שטרות כסף או המחאות.
העברת כספים באמצעות תקשורת בין מערכות מידע

לעסקים גדולים, המבצעים מספר גדול של פעולות תשלום, נוח להעביר כספים באמצעות הוראה ממערכת המידע של העסק למערכת המידע של הבנק. שיטה זו חוסכת את המאמץ הכרוך בכתיבת המחאות לכל אחד מהמוטבים, או בהדפסת דו"חות מפורטים בבית העסק והקלדתם בבנק. דוגמאות למצבים שבהם משמשת טכניקה זו:
תשלום משכורות לעובדים באמצעות העברה בנקאית אלקטרונית של הנטו לתשלום מחשבון הבנק של המעביד לחשבונות הבנק של העובדים.
תשלום לספקים באמצעות העברה בנקאית אלקטרונית של הסכום לתשלום מחשבון הבנק של הלקוח לחשבונות הבנק של הספקים.
בישראל עוסק בפעילות זו גוף הקרוי מס"ב – מרכז סליקה בנקאי, שבבעלות הבנקים הגדולים.
במסגרת השירותים הניתנים באתרי האינטרנט של הבנקים נכלל שירות של העברת כספים מחשבון הבנק של הלקוח לחשבון בנק אחר.
העברת כספים אלקטרונית מבוססת כרטיס

עסקה בכרטיס אשראי או בכרטיס חיוב היא דרך נוספת של העברת כספים אלקטרונית. עסקה זו מתבצעת באמצעות מסירת הכרטיס של הקונה למוכר בנקודת מכירה (point of sale), או באמצעות מסירת פרטיו בלבד, במקרים כגון רכישה באמצעות הזמנה בדואר, הזמנה טלפונית או דרך האינטרנט.
העברת כספים אלקטרונית באמצעות כרטיס, ממומשת לרוב על ידי שימוש בתקן ISO 8583.
בפעולה השגרתית, של מכירה, בעל הכרטיס משלם עבור מוצרים או שירותים. לעיתים זרימת הכסף היא בכיוון הפוך, כאשר הסוחר מחזיר כסף בגין תשלום קודם אשר בוצע על ידי בעל הכרטיס.
העברת כספים אלקטרונית מבוססת כרטיס > הרשאה

לצורך ביצוע העברת כספים אלקטרונית נדרשת תקשורת בין מספר גורמים. כאשר משתמשים בכרטיס לביצוע פעולה דרך סוחר או כספומט, הפעולה מנותבת לחברת סליקה, ודרך מספר רשתות תקשורת למנפיק הכרטיס אשר מנהל את חשבונו של הלקוח.
פעולה יכולה לקבל אישור במצב נתק (offline) על ידי כל אחד מהגורמים, בהתאם להסכם מוגדר מראש. ניתן להשתמש באישור כזה כאשר אין תקשורת זמינה, או כאשר מעוניינים לחסוך בזמן ו/או עלות תקשורת. אישור במצב נתק תלוי בכך שסכום הפעולה נמוך מגבול מסוים. הגבול מחושב על פי הסיכון המוגדר לפעולה מסוג זה, ולכן תלוי בסוחרים ובסוגי כרטיסים. ניתן לבצע פעולות אבטחה נוספות כגון בדיקת מספר הכרטיס ברשימה שחורה (של כרטיסים גנובים), הגבלת מספר הפעולות במצב נתק אשר מותרות לביצוע על ידי בעלים של כרטיס ועוד.
העברת כספים אלקטרונית מבוססת כרטיס > הזדהות

פעולת העברת כספים אלקטרונית יכולה להיות משולבת עם אמצעים לזיהוי הכרטיס ובעליו. לדוגמה, אישור ידני לחתימת ידו של בעל הכרטיס על ידי הסוחר.
כרטיסי EMV הם כרטיסי תשלום חכמים אשר תומכים במספר שיטות לביצוע הזדהות חכמה.
כרטיסי אשראי